stanford-oval/wikipedia huggingface dataset:
เอเคบีโฟร์ตีเอต
การประชาสัมพันธ์ > วีดีโอเกม

ทางวงมีเกมวิชวลโนเวลแนวจีบสาวเป็นของตัวเอง เกมแรกของวง AKB1/48: Idol to Koishitara... วางขายเมื่อวันที่ 23 ธันวาคม 2010 เป็นเกมที่เปิดโอกาสให้ผู้เล่นสามารถสร้างความสัมพันธ์กับหนึ่งในสมาชิกวงได้ เกมที่สอง AKB1/48: Idol to Guam de Koishitara... วางขายเมื่อวันที่ 10 ตุลาคม 2011 มีเนื้อเรื่องคล้ายคลึงกับเกมภาคแรก เป็นแรื่องราวที่เกิดขึ้นในกวม เกมที่สาม AKB1/149 Ren'ai Sōsenkyo วางขายเมื่อวันที่ 20 ธันวาคม 2012 มีเรื่องราวที่เกี่ยวข้องกับสมาชิกวง AKB48 และวงน้องสาว อาทิเช่น SKE48, NMB48 และ HKT48 ทั้งสามเกมได้ลงบนคอนโซลเพลย์สเตชันพอร์เทเบิล โดยภาคล่าสุดนั้นลงบนเพลย์สเตชันวิต้าและ[[เพลย์สเตชัน 3|เพลย์สเตชัน 3[ต้องการอ้างอิง]]] ในปีเดียวกัน มีการวางขายเกม AKB48+Me ลงบนนินเท็นโด 3DS ที่ให้ผู้เล่นสามารถพยายามที่จะเป็นไอดอลเหมือนสมาชิกวงได้ในปี 2014 บันไดนัมโค (Bandai Namco) พัฒนาเกม Sailor Zombie: AKB48 Arcade Edition ซึ่งต่อยอดมาจากโทรทัศน์ซีรีส์ในชื่อเดียวกัน เป็นเกมที่ให้ผู้เล่นใช้ปืนยิงกระสุนวัคซีนใส่สมาชิกวงที่เป็นซอมบี้ ในเกมยังมีโหมดพิเศษคือ โหมดริทึ่ม ที่ให้สมาชิกที่เป็นซอมบี้เต้นไปมา ในเดือนเมษายน 2014 เกมแนวริทึ่ม AKB48 Group tsuini koushiki-on gee demashita ปล่อยออกมาบนแอนดรอยด์และไอโอเอส ที่ให้ผู้เล่นสามารถเลือกสมาชิกวงคนโปรดไปเต้นแข่งขันกันกับผู้เล่นอื่น
การประชาสัมพันธ์ > รายการโทรทัศน์

ดูเพิ่ม: รายชื่อผลงานของเอเคบีโฟร์ตีเอต § รายการโทรทัศน์
ผู้บริหารของวงได้ก่อตั้งรายการโทรทัศน์มาเป็นจำนวนหลายรายการด้วยกันเพื่อทำการประชาสัมพันธ์ให้กับวง AKBingo!, AKB48 Show!, AKB to XX, และ Nemōsu TV เป็นรายการวาไรตีหลักของวง Majisuka Gakuen และ Sakura Karano Tegami เป็นรายการซีรีส์ที่นำเสนอเรื่องดรามา นอกจากนี้สมาชิกวง AKB48 ยังไปเป็นตัวละครหลักของรายการ Mecha-Mecha Iketeru!, Waratte Iitomo! และ SMAPxSMAP[ต้องการอ้างอิง]
การตอบรับ

อิกุโอะ มิเนะวะกิ ประธานเจ้าหน้าที่ของทาวเวอร์เร็กคอร์ดส์เจแปน (Tower Records Japan) อธิบายว่าเอเคบีโฟร์ตีเอตเป็นวงดนตรีที่ได้รับความนิยม และถือเป็นปรากฏการณ์ทางสังคมในญี่ปุ่น ในปี 2012 ทางวงมียอดขายในญี่ปุ่นรวมกันกว่า 7,000 ล้านบาท, มากกว่า 4,000 ล้านบาทในปี 2013, และมากกว่า 3,000 ล้านบาทในปี 2015 ซึ่งหากนับตั้งแต่วันเปิดตัวจนถึงวันที่ 6 มกราคม 2012 ทางวงได้ขายซิงเกิลไปแล้วเป็นจำนวนมากกว่า 11,787,000 ชุด ทำให้เป็น "กลุ่มดนตรีหญิงที่มียอดขายซิงเกิลสูงที่สุดในประเทศญี่ปุ่น" จากนั้นยอดขายซิงเกิลก็เพิ่มขึ้นอย่างต่อเนื่องจนมากกว่า 36 ล้านชุด ทำให้ทางวงเป็น "กลุ่มดนตรีที่ทำยอดขายซิงเกิลสูงที่สุดในประเทศญี่ปุ่น" ปัจจบันวงมียอดขายซิงเกิลรวมกันกว่า 50 ล้านชุด และยอดขายอัลบั้มกว่า 6 ล้านชุด นอกจากนี้ หากนับตั้งแต่ซิงเกิลลำดับที่ 14 เป็นต้นไป ซิงเกิลทุกชุดหลังจากนั้นก็ได้รับอันดับ 1 มาโดยตลอดบนชาร์ตออริคอนรายอาทิตย์ ในปี 2010 "บีกินเนอร์" (Beginner) และ "เฮฟวีโรเทชัน" (Heavy Rotation) ได้รับอันดับ 1 และ 2 ตามลำดับบนชาร์ตซิงเกิลที่มียอดขายสูงที่สุดประจำปี จากนั้น ตั้งแต่ปี 2010 ถึง 2016 ซิงเกิลของวงได้อยู่ในอันดับ 1 ถึง 5 มาโดยตลอดบนชาร์ตออริคอนรายปี ตั้งแต่เดือนธันวาคม 2015 ทางวงได้ขายซิงเกิลไปแล้วกว่า 40 ล้านชุด นับตั้งแต่ซิงเกิลลำดับที่ 21 "เอฟวรีเดย์คะชูชะ" (Everyday, Katyusha) ในปี 2011 ซิงเกิลทุกชุดหลังจากนั้นก็ขายได้เกิน 1 ล้านชุดมาโดยตลอดภายในอาทิตย์แรก แต่ว่าซิงเกิลลำดับที่ 42 ของวง "คุจิบิรุนิบีมายเบบี้" (Kuchibiru ni Be My Baby) ไม่สามารถขายได้มากกว่า 1 ล้านชุดภายในอาทิตย์แรกได้ ทำให้ซิงเกิลที่มียอดขายเกิน 1 ล้านชุดของวงภายในอาทิตย์แรกติดต่อกันอยู่ที่ 21 ซิงเกิล ซิงเกิลที่มียอดขายสูงที่สุดคือ "สึบาซะวะอิราไน" (Tsubasa wa Iranai) ซึ่งทำยอดขายไปกว่า 2.5 ล้านชุดในปี 2016
นอกจากนี้ทางวงยังได้รับการบันทึกสถิติโลกกินเนสส์ (Guinness World Record) หลายรางวัลด้วยกัน อาทิเช่น "กลุ่มดนตรีป็อปที่มีขนาดใหญ่ที่สุด" ในวันที่ 1 ธันวาคม 2010 เมื่อมีสมาชิกทั้งหมด 48 คน นอกจากนี้ ในวันที่ 28 กุมภาพันธ์ 2012 ทางวงได้รับการขนานนามว่า "มีผลงานโฆษณาโทรทัศน์มากที่สุดในเวลา 24 ชั่วโมง" หลังจากที่สมาชิก 90 คนปรากฏตัวในโฆษณา 90 ชิ้นที่ออกอากาศในภูมิภาคคันโต, คันไซ, และโทะไก ในประเทศญี่ปุ่น สถานทูตญี่ปุ่นในสหรัฐอเมริกา อิจิโร ฟุจิซะกิ กล่าวในระหว่างที่พบกับวงในวอชิงตันดี.ซี. ว่า "AKB" หมายถึง "Adorable, Kind, Beauty" (ความน่ารัก, ความอ่อนโยน, และความงดงาม) เมื่อวันที่ 1 กุมภาพันธ์ 2012 เจแปนโพสต์ได้ออกสแตมป์ที่เป็นอนุสรณ์ให้กับวง
แนวเพลง

แนวเพลงของวงได้รับการเปรียบเปรยว่าเหมือน "บับเบิลกัมป็อป" ทำให้เป็นที่ชื่นชอบสำหรับเด็กหญิงในช่วงวัยรุ่นและชายวัยกลางคนที่มีทรัพย์ซื้อสินค้าของวง มะริ ยะมะกุจิ จากแอสโซซิเอเทตเพรส (Associated Press) กล่าวว่า "เมื่อสมาชิกกำลังร้องและเต้น แฟน ๆ ก็มักที่จะร้องและส่งเสียงเชียร์ไปกับพวกเธอกันอย่างมีจังหวะ" เมื่อเปรียบเทียบพฤติกรรมของแฟน ๆ กับผู้ชมของการแสดงคะบุกิ นอกจากนี้ โมนิกา เฮสเซ จาก เดอะวอชิงตันโพสต์ (The Washington Post) ได้อธิบายแนวเพลงของวงว่า "เหมือนกับถ้านำ ไมลีย์ ไซรัส, เทย์เลอร์ สวิฟต์, และนักแสดงทุกคนจากเรื่องทไวไลต์ มาผสมรวมกันในกระทะและเคี่ยวจนไม่มีอะไรหลงเหลือนอกจากความหวานที่เหนียวหนึบ"
แอนดรูว์ จอยซ์ และ เคนเนธ แม็กซ์เวล จาก เดอะวอลล์สตรีตเจอร์นอล (The Wall Street Journal) ได้อธิบายเช่นกันว่าเป็น "แนวเพลงป็อปที่เคลือบด้วยน้ำตาลที่มีข้อคิดในเนื้อเพลงเป็นครั้งคราว" และได้พูดอีกว่า "สมาชิกแสดงบทประพันธ์ที่เรียบง่ายซ้ำไปซ้ำมาต่อหน้าผู้ชมที่ 95% เป็นผู้ชาย โดยแนวเพลงนั้นก็เหมือนพลงป็อปญี่ปุ่นที่มีจังหวะเร็ว เสียงสูง และท่อนฮุกที่ร้องตามได้"
กิจกรรมการกุศล

เมื่อวันที่ 1 เมษายน 2011 ทางวงได้ปล่อยซิงเกิลการกุศลออกมาในชื่อ "ดะเระกะโนะทะเมะนิ-ว็อตแคนไอดูฟอร์ซัมวัน?-" (Dareka no Tameni -What Can I Do for Someone?-) เพื่อนำเงินไปช่วยเหลือผู้ประสบภัยแผ่นดินไหวและคลื่นสึนามิ และซิงเกิลลำดับที่ 23 ของวง "คะเซะวะฟุอิเตรุ" (Kaze wa Fuiteiru) แต่งขึ้นเพื่ออุทิศแด่ผู้ประสบภัยและมีเนื้อเพลงไปในทางปลอบประโลม ในเดือนกุมภาพันธ์ 2012 ทางวงบริจาคเงินจำนวน 150 ล้านบาทให้กับสภากาชาดญี่ปุ่น ซึ่งเงินบริจาคทั้งหมดสำหรับผู้ประสบภัยแผ่นดินไหวและคลื่นสึนะมิจากวงนั้นมีจำนวนรวมกันมากกว่า 350 ล้านบาท ต่อมาเมื่อวันที่ 8 มีนาคม 2013 ทางวงได้ปล่อยเพลงใหม่ออกมา "เทะโนะฮิระกะคะตะรุโคะโตะ" (Tenohira ga Kataru Koto) เพลงอีกเพลงที่อุทิศให้กับผุ้ประสบภัยในเดือนมีนาคม 2011 และสามารถดาวน์โหลดได้โดยไม่เสียเงินผ่านทางเว็บไซต์. หลังจากนั้น เมื่อเหตุการณ์แผ่นดินไหวผ่านไปครบสองปี ทางวงและวงน้องสาวในประเทศญี่ปุ่นได้เยี่ยมเยือนเขตประสบภัย แสดงในโรงเรียนและที่โรงละครของ AKB48, SKE48, NMB48, และ HKT48 โดยนำรายได้ไปช่วยเหลือผู้ประสบอุทกภัยต่อไป
ผลงาน

บทความหลัก: รายชื่อผลงานของเอเคบีโฟร์ตีเอต
ผลงานของ AKB48 ประกอบด้วยสตูดิโออัลบั้ม 11 ชุด คอนเสิร์ตอัลบั้ม 32 ชุด มิวสิกวีดีโอ 109 เพลง ซิงเกิล 64 ชุด และเพลงประกอบภาพยนตร์ 1 เพลง
การแสดงในเธียเตอร์ > เอเคบีโฟร์ตีเอต ( AKB48 )

*ตัวหนา คือสเตจที่กำลังทำการแสดงในปัจจุบัน
| ลำดับสเตจ | ชื่อสเตจ | ระยะเวลาการแสดง | หมายเหตุ |
| --- | --- | --- | --- |
| AKB1 | Koko Kara Da (ここからだ) | 8 ธันวาคม 2024 - ปัจจุบัน |  |
การแสดงในเธียเตอร์ > ทีมเอ (Team A)

*ตัวหนา คือสเตจที่กำลังทำการแสดงในปัจจุบัน
| ลำดับสเตจ | ชื่อสเตจ | ระยะเวลาการแสดง | หมายเหตุ |
| --- | --- | --- | --- |
| A1 | PARTY ga Hajimaru yo (PARTYが始まるよ) | 8 ธันวาคม 2005 - 31 มีนาคม 2006 |  |
| A2 | Aitakatta (会いたかった) | 15 เมษายน 2006 - 11 สิงหาคม 2006 |  |
| A3 | Dareka no Tame ni (誰かのために) | 20 สิงหาคม 2006 - 25 มกราคม 2007 |  |
| A4 | Tadaima Renaichuu (ただいま　恋愛中) | 25 กุมภาพันธ์ 2007 - 26 มิถุนายน 2007 และ 20 เมษายน 2008 - 11 ตุลาคม 2008 |  |
| A5 | Renai Kinshi Jourei (恋愛禁止条例) | 19 ตุลาคม 2008 - 27 พฤษภาคม 2010 และ 25 เมษายน 2014 - 23 สิงหาคม 2015 |  |
| A6 | Mokugekisha (目撃者) | 27 กรกฎาคม 2010 - 29 ตุลาคม 2012 และ 12 มิถุนายน 2018 - 15 มีนาคม 2022 |  |
| Waiting | Waiting Stage | 2 พฤศจิกายน 2012 - 21 เมษายน 2014 |  |
| A7 | M.T ni Sasagu (Ｍ.Ｔに捧ぐ) | 10 ธันวาคม 2016 - 16 พฤษภาคม 2018 |  |
| A8 | Juuryoku Sympathy (重力シンパシー) | 11 พฤษภาคม 2022 - 16 ตุลาคม 2023 |  |
การแสดงในเธียเตอร์ > ทีมเค (Team K)

*ตัวหนา คือสเตจที่กำลังทำการแสดงในปัจจุบัน
| ลำดับสเตจ | ชื่อสเตจ | ระยะเวลาการแสดง | หมายเหตุ |
| --- | --- | --- | --- |
| K1 | PARTY ga Hajimaru yo (PARTYが始まるよ) | 1 เมษายน 2006 - 5 กรกฎาคม 2006 และ 8 พฤศจิกายน 2006 - 14 ธันวาคม 2006 |  |
| K2 | Seishun Girls (青春ガールズ) | 8 กรกฎาคม 2006 - 6 พฤศจิกายน 2006 |  |
| K3 | Nounai Paradise (脳内パラダイス) | 17 ธันวาคม 2006 - 22 มิถุนายน 2007 |  |
| K4 | Saishuu Bell ga Naru (最終ベルが鳴る) | 31 พฤษภาคม 2008 - 4 เมษายน 2009  20 กุมภาพันธ์ 2014 - 16 เมษายน 2014 และ 30 พฤศจิกายน 2015 - 15 พฤษภาคม 2018 |  |
| K5 | Saka Agari (逆上がり) | 11 เมษายน 2009 - 21 กุมภาพันธ์ 2010 และ 25 เมษายน 2022 - 13 ตุลาคม 2023 |  |
| K6 | RESET | 12 มีนาคม 2010 - 24 ตุลาคม 2012  7 พฤษภาคม 2014 - 26 สิงหาคม 2015 และ 6 กรกฎาคม 2018 - 6 เมษายน 2022 |  |
| Waiting | Waiting Stage | 1 พฤศจิกายน 2012 - 12 กุมภาพันธ์ 2014 |  |
| Social Distance | K Shousuru Monotachi (Ｋ承する者たち) | 26 สิงหาคม 2020 - 24 ตุลาคม 2020 |  |
การแสดงในเธียเตอร์ > ทีมบี (Team B)

*ตัวหนา คือสเตจที่กำลังทำการแสดงในปัจจุบัน
| ลำดับสเตจ | ชื่อสเตจ | ระยะเวลาการแสดง | หมายเหตุ |
| --- | --- | --- | --- |
| B1 | Seishun Girls (青春ガールズ) | 8 เมษายน 2007 - 2 ตุลาคม 2007 |  |
| B2 | Aitakatta (会いたかった) | 7 ตุลาคม 2007 - 21 กุมภาพันธ์ 2008 |  |
| B3 | Pajama Drive (パジャマドライブ) | 1 มีนาคม 2008 - 1 กุมภาพันธ์ 2009 และ 28 เมษายน 2014 - 27 สิงหาคม 2015 |  |
| B4 | Idol no Yoake (アイドルの夜明け) | 8 กุมภาพันธ์ 2009 - 16 เมษายน 2010 และ 29 เมษายน 2022 - 6 ตุลาคม 2023 |  |
| B5 | Theater no Megami (シアターの女神) | 21 พฤษภาคม 2010 - 22 ตุลาคม 2012 และ 8 กันยายน 2018 - 19 มีนาคม 2022 |  |
| Waiting | Waiting Stage | 3 พฤศจิกายน 2012 - 23 เมษายน 2014 |  |
| B6 | Tadaima Renaichuu (ただいま　恋愛中) | 26 ธันวาคม 2015 - 28 พฤษภาคม 2018 |  |
การแสดงในเธียเตอร์ > ทีมโฟร์ (Team 4)

*ตัวหนา คือสเตจที่กำลังทำการแสดงในปัจจุบัน
| ลำดับสเตจ | ชื่อสเตจ | ระยะเวลาการแสดง | หมายเหตุ |
| --- | --- | --- | --- |
| 41 | Boku no Taiyou (僕の太陽) | 10 ตุลาคม 2011 - 25 ตุลาคม 2012 |  |
| 42 | Te wo Tsunaginagara (手をつなぎながら) | 3 พฤศจิกายน 2013 - 15 เมษายน 2014 และ 6 มิถุนายน 2018 - 4 เมษายน 2022 |  |
| 43 | Idol no Yoake (アイドルの夜明け) | 24 เมษายน 2014 - 24 สิงหาคม 2015 |  |
| 44 | Yume wo Shinaseru Wake ni Ikanai (夢を死なせるわけにいかない) | 3 ธันวาคม 2015 - 18 พฤษภาคม 2018 |  |
| 45 | Thumbnail (サムネイル) | 19 เมษายน 2022 - 3 ตุลาคม 2023 |  |
การแสดงในเธียเตอร์ > ทีมเอต (Team 8)

*ตัวหนา คือสเตจที่กำลังทำการแสดงในปัจจุบัน
| ลำดับสเตจ | ชื่อสเตจ | ระยะเวลาการแสดง | หมายเหตุ |
| --- | --- | --- | --- |
| 81 | PARTY ga Hajimaru yo (PARTYが始まるよ) | 5 สิงหาคม 2014 - 16 สิงหาคม 2015   5 ธันวาคม 2015 17 กุมภาพันธ์ 2018 - 3 พฤศจิกายน 2018 และ 2 กุมภาพันธ์ 2019 |  |
| 82 | Aitakatta (会いたかった) | 5 กันยายน 2015 - 20 สิงหาคม 2017 และ 12 กุมภาพันธ์ 2018 - 4 พฤศจิกายน 2018 |  |
| 83 | Kimi mo 8 (Eito) de Nakou janai ka (君も8（エイト）で泣こうじゃないか) | 2 กันยายน 2017 - 8 มกราคม 2018 |  |
| 84 | Sono Shizuku wa, Mirai e to Tsunagaru Niji ni Naru. (その雫は、未来へと繋がる虹になる。) | 22 พฤศจิกายน 2018 - 21 เมษายน 2023 |  |
การแสดงในเธียเตอร์ > ฮิมะวาริคุมิ (Himawarigumi)

*ตัวหนา คือสเตจที่กำลังทำการแสดงในปัจจุบัน
| ลำดับสเตจ | ชื่อสเตจ | ระยะเวลาการแสดง | หมายเหตุ |
| --- | --- | --- | --- |
| HW1 | Boku no Taiyou (僕の太陽) | 1 กรกฎาคม 2007 - 30 พฤศจิกายน 2007 16 กรกฎาคม 2016 - 28 มิถุนายน 2017 และ 21 พฤศจิกายน 2021 - ปัจจุบัน |  |
| HW2 | Yume wo Shinaseru Wake ni Ikanai (夢を死なせるわけにいかない) | 8 ธันวาคม 2007 - 19 เมษายน 2008 และ มิถุนายน 2009 |  |
การแสดงในเธียเตอร์ > เคงคิวเซย์ (Kenkyuusei)

*ตัวหนา คือสเตจที่กำลังทำการแสดงในปัจจุบัน
| ลำดับสเตจ | ชื่อสเตจ | ระยะเวลาการแสดง | หมายเหตุ |
| --- | --- | --- | --- |
| KKS1 | Tadaima Renaichuu (ただいま恋愛中) | 22 พฤษภาคม 2008 - 7 ตุลาคม 2008 และ 4 กันยายน 2022 - ปัจจุบัน |  |
| KKS2 | Idol no Yoake (アイドルの夜明け) | 6 มีนาคม 2009 - 12 เมษายน 2010 |  |
| KKS3 | Renai Kinshi Jourei (恋愛禁止条例) | 17 เมษายน 2010 - 18 มิถุนายน 2010 |  |
| KKS4 | Theater no Megami (シアターの女神) | 20 มิถุนายน 2010 - 3 เมษายน 2011 |  |
| KKS5 | RESET | 29 มีนาคม 2012 - 8 กันยายน 2012 |  |
| KKS6 | Boku no Taiyou (僕の太陽) | 26 ตุลาคม 2012 - 17 มีนาคม 2013 |  |
| KKS7 | Pajama Drive (パジャマドライブ) | 20 มีนาคม 2013 - 27 ตุลาคม 2013 และ 18 พฤศจิกายน 2018 - 27 ธันวาคม 2019 |  |
| KKS8 | 16th Generation Kenkyuusei (16期研究生) | 11 กุมภาพันธ์ 2017 - 22 กรกฎาคม 2017 |  |
| KKS9 | Let's Go Kenkyuusei! (レッツゴー研究生！公演) | 28 กรกฎาคม 2017 - 7 กรกฎาคม 2018 |  |
| KKS10 | Soko ni Mirai wa Aru (そこに未来はある) | 4 กุมภาพันธ์ 2024 - ปัจจุบัน |  |
เชิงอรรถ

↑  ถึงแม้ว่าโรงละครของวงจะมีการแสดงทุกวัน แต่ก็จะมีการสุ่มตั๋วเข้าชมเนื่องจากมีความต้องการสูง (ในโรงละครมี 145 ที่นั่ง และ 105 ที่ยืน)
แหล่งข้อมูลอื่น

เว็บไซต์ทางการ (ญี่ปุ่น)
| ด ค กเอเคบีโฟร์ตีเอตกรุ๊ป |
| --- | --- |
ในประเทศญี่ปุ่น:  AKB48 (วงหลัก)  SKE48  NMB48  HKT48  NGT48  STU48 
นอกประเทศญี่ปุ่น:  JKT48  BNK48  MNL48  AKB48 Team SH  AKB48 Team TP  CGM48  KLP48 
ในอดีต:  SDN48  SGO48  DEL48  MUB48 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  ญี่ปุ่น  เช็กเกีย 
วิชาการ:  CiNii 
ศิลปิน:  มิวสิกเบรนซ์ 
โรงละครประจำวงเอเคบีโฟร์ตีเอต
สัญลักษณ์ของAKB48
สมาชิกวง AKB48 ในงานเปิดตัวครั้งแรกเมื่อวันที่ 26 มีนาคม 2006
เอเคบีโฟร์ตีเอตในงานเจแปนเอ็กซ์โป 2009 ที่ปารีส
เอเคบีโฟร์ตีเอตขณะแสดงในงานอนิเมะเฟสติวัลเอเชีย เดือนพฤศจิกายน 2010 ที่ประเทศสิงคโปร์
กัญญ์ณรัณ วงศ์ขจรไกล

| กัญญ์ณรัณ วงศ์ขจรไกล |
| --- | --- |
กัญญ์ณรัณในละคร สายลับลิปกลอส
เกิด: กนกทิพ วงศ์ขจรไกล 5 เมษายน พ.ศ. 2534 (33 ปี) กรุงเทพมหานคร ประเทศไทย
ชื่ออื่น: เลดี้ปราง
ศิษย์เก่า: วิทยาลัยนานาชาติ มหาวิทยาลัยมหิดล
อาชีพ:  นักแสดง  นักร้อง  นางแบบ  ยูทูบเบอร์ 
ปีปฏิบัติงาน: พ.ศ. 2552–ปัจจุบัน
ตัวแทน: บรอดคาซท์ ไทย เทเลวิชั่น ช่อง 3 (2553–2566)
ผลงานเด่น: หลิน – น้องใหม่ร้ายบริสุทธิ์ (2553–2555)  หม่อมราชวงศ์หญิงนิมมานรดี (คุณหญิงนิ่ม) – ดาวเกี้ยวเดือน (2556)  แม่หญิงจันทร์วาด – บุพเพสันนิวาส (2561)  ชลลดา (ดาว) – เมียอาชีพ (2563)   ชมพู่ / สาลิกา – ฟ้าเพียงดิน (2565)   กานตา – LOVE LESSON 010 แบบฝึกรัก..ไม่รู้ล้ม (2567)
กัญญ์ณรัณ วงศ์ขจรไกล (เกิด 5 เมษายน พ.ศ. 2534) ชื่อเล่น ปราง เป็นนักแสดง นักร้อง นางแบบชาวไทย เคยเซ็นสัญญาเป็นนักแสดงในสังกัด บรอดคาซท์ ไทย เทเลวิชั่น ตั้งแต่ปี พ.ศ. 2553–2564 ปัจจุบันผันตัวเป็นนักแสดงอิสระ โด่งดังจากการรับบท “แม่หญิงจันทร์วาด“ ในละครพีเรียดอิงประวัติศาสตร์เรื่อง บุพเพสันนิวาส (2561)
ประวัติ

กัญญ์ณรัณ มีชื่อเล่นว่า ปราง เกิดเมื่อวันที่ 5 เมษายน พ.ศ. 2534 เป็นลูกคนกลางในบรรดาพี่น้อง 3 คนจบการศึกษาระดับประถมศึกษาและมัธยมศึกษาจาก โรงเรียนสารสาสน์วิเทศบางบอน และระดับปริญญาตรีจาก วิทยาลัยนานาชาติ มหาวิทยาลัยมหิดล สาขาการจัดการการท่องเที่ยวและบริการ ด้วยเกียรตินิยมอันดับ 1 เกรดเฉลี่ย 3.89
เข้าสู่วงการจากการประกวด มิสทีนไทยแลนด์ 2007 โดยผ่านเข้ารอบ 15 คนสุดท้าย จากนั้นจึงได้มีผลงานชิ้นแรกในวงการคือได้ร่วมแสดงในภาพยนตร์วัยรุ่นเรื่อง อนึ่ง คิดถึงเป็นอย่างยิ่ง เมื่อปี พ.ศ. 2552 โดยรับบทเป็น แจง ต่อมาจึงได้เข้ามาเซ็นสัญญากับทาง บรอดคาซท์ ไทย เทเลวิชั่น โดยมีผลงานชิ้นแรกคือซีรีส์วัยรุ่นเรื่อง น้องใหม่ร้ายบริสุทธิ์ โดยรับบทเป็น หลิน เมื่อปี พ.ศ. 2553-2555 และมีผลงานเรื่อยมา
กระทั่งตัดสินใจไม่ต่อสัญญาและหมดสัญญากับทาง บรอดคาซท์ ไปเมื่อปี พ.ศ. 2564 โดยผลงานละครเรื่องแรกในฐานะนักแสดงอิสระคือละครเรื่อง ฟ้าเพียงดิน ทางช่องวัน 31 แสดงคู่กับ ธนภัทร กาวิละ
จุดยืนทางการเมือง

กัญญ์ณรัณสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงาน > ซีรีส์

| ปี | เรื่อง | ช่อง | รับบท |
| --- | --- | --- | --- |
| 2553-2555 | น้องใหม่ร้ายบริสุทธิ์ | ช่อง 3 | หลิน |
| 2558 | บันทึกกรรม ตอน เงื่อน/ตาย | ช่อง 3 | อรปรียา |
| 2559 | บันทึกกรรม ตอน เสน่ห์ยาแฝด | ช่อง 3 | นิดา |
ผลงาน > ภาพยนตร์

| ปี | เรื่อง | ค่าย | รับบท |
| --- | --- | --- | --- |
| 2552 | อนึ่ง คิดถึงเป็นอย่างยิ่ง | ไฟว์สตาร์ โปรดักชั่น | แจง |
| 2564 | เรื่อง ผี เล่า ตอน ไปผุดไปเกิด | เอ็ม เทอร์ตี้ไนน์ | ทิวา |
ผลงาน > ละครโทรทัศน์ > ละครโทรทัศน์ทั้งหมดออกอากาศทาง ช่อง 3

| ปี | เรื่อง | รับบท |
| --- | --- | --- |
| 2556 | แผนร้ายพ่ายรัก | พิศา |
| 2556 | ดาวเกี้ยวเดือน | หม่อมราชวงศ์หญิง นิมมานรดี นพรัตน์ (คุณหญิงนิ่ม) |
| 2557 | ภพรัก | ร.ต.ท.บุหลัน (หมวดแนน) |
| 2558 | บางระจัน | เฟื่อง |
| 2559 | สายลับรักป่วน | แตน |
| 2560 | บริษัทรักอุตลุด เรื่อง กามเทพจำแลง | พริมา (พริม) |
| 2560 | บ่วงบรรจถรณ์ | เจ้านางตองริ้ว |
| 2561 | บุพเพสันนิวาส | แม่หญิงจันทร์วาด |
| 2561 | นักสู้เทวดา | หทยา เทพารักษ์ (ญา) |
| 2563 | เมียอาชีพ | ชลลดา บุญพิทักษ์ (ดาว) |
| 2564 | ดวงใจในมนตรา | วนิดา (แวนด้า) |
| 2564 | Help me คุณผีช่วยด้วย | อนงค์ |
| 2565 | สายลับลิปกลอส | หยาดพิรุณ กาญจนวิธู (ฝน) |
| 2566 | พรหมลิขิต | คุณหญิงจันทร์วาด (รับเชิญ) |
ผลงาน > ละครโทรทัศน์ > ละครโทรทัศน์ทั้งหมดออกอากาศทางช่องวัน 31

| ปี | เรื่อง | รับบท |
| --- | --- | --- |
| 2565 | ฟ้าเพียงดิน | ชมพู่ / สาลิกา สรายุทธพิชัย |
| 2566 | บุหงาส่าหรี | บุหงา |
| 2567 | Love Lesson 010 แบบฝึกรักไม่รู้ล้ม | กานตา |
| 2567 | เป็นต่อ ตอน ขึ้นมั้ย | ข้าวใหม่ (รับเชิญ) |
ผลงาน > มิวสิกวิดีโอ

พ.ศ. 2551 สะตอเลี่ยมทอง - บ่าววี
พ.ศ. 2551 ใจเหลือเหลือ - Dr.Fuu
พ.ศ. 2563 ห้าม Ost.เมียอาชีพ - ว่าน วันวาน (Chandelier Music/YouTube:Ch3Thailand Music)
พ.ศ. 2565 แพ้เธอ Ost.ฟ้าเพียงดิน - ภูมิ แก้วฟ้าเจริญ (The One Enterprise/YouTube:one31) คู่กับ ธนภัทร กาวิละ
พ.ศ. 2566 OABNITHI - ต่อให้เธออยู่ไกล (Moon to Mars)
ผลงาน > เพลง

พ.ศ. 2566 นิทานความรัก (A tale of love)
พ.ศ. 2566  จีบแบบไม่จีบ (I Don't Like That Smile)
พ.ศ. 2567 โลกเอียง
พ.ศ. 2567 ไม่เคยเห็นตัวเองที่ยิ้มได้มากแบบนี้
ผลงานพิธีกร

ออนไลน์
พ.ศ. 2563 : ไปกับแม๊ EP. 1 ทางช่อง YouTube:Ladiiprang
แอนะล็อกฮอร์เรอร์

แอนะล็อกฮอร์เรอร์ (อังกฤษ: Analog Horror) หรือ ความสยองขวัญในรูปแบบสัญญาณแอนะล็อก เป็นประเภทย่อยของกลวิธีเรื่องเล่าแนวสยองขวัญและเป็นประเภทย่อยของรูปแบบการถ่ายทำภาพยนตร์และวิดิโอในลักษณะฟาวด์ฟุตเทจ แอนะล็อกฮอร์เรอร์ไม่ทราบปีที่กำเนิดอย่างแน่ชัด แต่คาดว่ามีจุดกำเนิดราวต้นคริสต์ศตวรรษที่ 21 หรืออาจมีจุดกำเนิดขึ้นในต้นปี พ.ศ. 2553
ลักษณะเฉพาะ

แอนะล็อกฮอร์เรอร์มีลักษณะเฉพาะคือกราฟิกที่มีความละเอียดต่ำ ข้อความและรูปภาพลึกลับ รวมถึงองค์ประกอบที่ชวนให้นึกถึงระบบโทรทัศน์แบบแอนะล็อกหรือวิดิโอเทปในช่วงปลายคริสต์ศตวรรษที่ 20 โดยปกติแล้วฉากในวิดิโอประเภทนี้มักนำแบบมาจากยุคคริสต์ทศวรรษที่ 1960 จนถึงคริสต์ทศวรรษที่ 1990 เพื่อให้เข้ากับบรรยากาศ ด้วยเหตุนี้รูปแบบวิดิโอประเภทดังกล่าวจึงถูกตั้งชื่อว่า "แอนะล็อกฮอร์เรอร์" เนื่องจากผสมผสานความสยองขวัญควบคู่กับลักษณะการบันทึกภาพและวิดิโอในยุคแอนะล็อกได้เป็นอย่างดี
มีการตั้งข้อสันนิษฐานว่า แอนะล็อกฮอร์เรอร์อาจได้รับอิทธิพลมาจากภาพยนตร์แนวสยองขวัญทั่วไป อาทิ สอดรู้ สอดเห็น สอดเป็น สอดตาย, เดอะริง รวมไปถึงภาพยนตร์ซีรีส์ อินแลนด์เอมไพรส์ กำกับโดยเดวิด ลันช์ ในตอน โนทรอตโรด และ เพทสคอป ซึ่งเป็นภาพยนตร์สั้นมีการปรากฎรูปแบบแอนะล็อกฮอร์เรอร์อยู่ ก่อนที่จะแพร่หลายไปในรูปแบบวิดิโอเกมในเวลาต่อมา
แอนะล็อกฮอร์เรอร์มักมีความยาวประมาณหนึ่งถึงสิบห้านาที ไม่มีกฎตายตัวและมักจะยืดหยุ่นแล้วแต่ธีมของวีดีโอรวมถึงจินตนาการของผู้สร้างสรรค์ มีหลากหลายเนื้อหาทั้งประเภทประกาศเตือนภัยจากธรรมชาติ การส่งสัญญาณด้วยระบบที่แปลกประหลาด รวมถึงการเล่าประวัติศาสตร์แบบโลกคู่ขนานซึ่งชวนให้เกิดความกลัวจากความไม่รู้ของผู้ชม
ประวัติศาสตร์

แอนะล็อกฮอร์เรอร์ถูกสันนิษฐานว่าอาจเป็นประเภทย่อยของคริปปีปาสตา โดยมีการบันทึกว่าแอนะล็อกฮอร์เรอร์มีจุดกำเนิดในช่วงต้นคริสต์ทศวรรษที่ 2000 แต่เป็นรูปธรรมใน พ.ศ. 2553 จากวิดิโอ โนทรอตโรด ของสตีเฟน แชมเปอเรน สื่อประเภทนี้เริ่มเป็นที่นิยมหลังการปรากฎตัวของช่องยูทูบ โลคัลฟิฟตีเอต เมื่อปี พ.ศ. 2558 ซึ่งเจ้าของคือคริสต์ สตัฟ โดยมีแนวคิด "แอนะล็อกฮอร์เรอร์ ที่ 476 เมกกะเฮิร์ตซ์" ซึ่งทำให้เป็นต้นแบบของวิดิโอประเภทนี้ที่ตามมาอย่าง เดอะแมนเดลาแคตะล็อค เดอะว็อลเทนไฟล์ รวมไปถึง กรายนา กชือบุฟ ทีวี (kraina grzybów tv) ซึ่งเป็นช่องยูทูบสัญชาติโปแลนด์ สื่อประเภทนี้เคยมีแนวคิดจะเผยแพร่ในเน็ตฟลิกซ์ เมื่อปี พ.ศ. 2563 โดย อาร์ชีฟเอตตีวัน ซึ่งเป็นพอตแคสต์แนวสยองขวัญ แต่ต่อมาได้ถูกยกเลิกไป
ตัวอย่าง > โลคัลฟิฟตีเอต

คริสต์ สตัฟ ได้ผลิตวิดิโอชุดภายใต้ช่องยูทูบ โลคัลฟิฟตีเอต (Local 58) ซึ่งเป็นการสมมติชื่อสถานีโทรทัศน์แห่งหนึ่งที่มักถูกแย่งสัญญาณจากแหล่งปริศนาเป็นประจำ และเนื้อหาส่วนมากมักมีความเกี่ยวพันกับความเชื่อเรื่องของพระจันทร์ โดยวิดิโอแรกถูกเผยแพร่ในปลายเดือนตุลาคม พ.ศ. 2560 ช่วงเทศกาลฮาโลวีน
ตัวอย่าง > เจมินายโฮมเอนเตอร์เทนเมนต์

เจมินายโฮมเอนเตอร์เทนเมนต์ (Gemini Home Entertainment) เป็นผลงานวิดิโอชุดที่เผยแพร่บนยูทูบโดยเดมี อโปฟ ซึ่งเปิดตัวใน พ.ศ. 2562 โดยสมมติตัวเองให้เป็นบริษัทจัดจำหนายเทปวิดิโอที่บันทึกเหตุการณ์ที่ผิดปกติมากมายที่เกิดขึ้นทั่วโลก รวมถึงการปรากฏตัวของสิ่งมีชีวิตต่างดาวที่อันตรายต่อสหรัฐและการโจมตีระบบสุริยะอย่างต่อเนื่องโดยดาวเคราะห์ชื่อ ดิ ไอริส (The Iris) โดยวิดิโอชุดนี้ได้รับแรงบันดาลใจจากตำนานพื้นบ้านของชนพื้นเมืองอเมริกันเกี่ยวกับสกินวอล์กเกอร์และเวนดิโก
ตัวอย่าง > เดอะแมนเดลาแคตะล็อค

เดอะแมนเดลาแคตะล็อค (The Mandela Catalogue) เป็นวิดิโอชุดที่เผยแพร่บนยูทูบโดยอเล็กซ์ คิสเตอร์ ในปี พ.ศ. 2563 โดยมีเนื้อหาเกี่ยวกับภัยอันตรายในเทศมณฑลแมนเดลา รัฐวิสคอนซินในช่วงคริสต์ทศวรรษที่ 1990 ซึ่งถูกคุกคามโดยผู้บุกรุกปริศนาที่ไม่มีตัวตนที่เรียกกันว่า "อัลเทอร์เนต (อังกฤษ: Alternate(s))" ที่มีความสามารถในการปลอมตัว เลียนแบบตัวต้นแบบได้ อีกทั้งยังสามารถบังคับให้ผู้คนกระทำอัตวินิบาตกรรมรวมถึงควบคุมสัญญาณวิทยุและโทรทัศน์ได้
แอนะล็อกฮอร์เรอร์ในประเทศไทย

แซนไบรต์ ช่องยูทูบช่องหนึ่งในประเทศไทยได้อัปโหลดวิดิโอประเภทดังกล่าวภายใต้ชื่อ ไทยแอนะล็อกฮอร์เรอร์ – การประกาศฉุกเฉิน (ฉบับภาษาไทย) ซึ่งแปลมาจาก คอนทิเจนซี ของโลคัลฟิฟตีเอต โดยถูกเผยแพร่เมื่อวันที่ 3 พฤศจิกายน พ.ศ. 2564 ซึ่งมียอดเข้าชมร่วม 338,503 ครั้ง (ณ วันที่ 29 มีนาคม พ.ศ. 2566) หลังจากนั้นได้มีช่องยูทูบที่ผลิตวิดิโอประเภทดังกล่าวตามมาได้แก่ เฮียส์เตอร์ทีวี ซึ่งเผยแพร่วิดิโอประเภทนี้เป็นครั้งแรกในวันที่ 17 พฤศจิกายน พ.ศ. 2564 ภายใต้ชื่อ การนอนหลับอย่างแท้จริง ซึ่งแปลมาจากวิดิโอ เรียลสลีฟ ของโลคัลฟิฟตีเอต หลังจากนั้นเขามีผลงานประเภทดังกล่าวที่เป็นที่รู้จักตามมาภายหลัง อาทิ บทพระรอง กระสืออาละวาดที่เดิมบาง และ บันทึกรักดา-เชษฐ์ ซึ่งเป็นเรื่องราวของความขัดแย้งระหว่าง พิเชษฐ์ สมภักดี และ ดาริกา สุรศักดิ์ช่วงโชติ สองสามีภรรยาคู่หนึ่ง รวมไปถึง ไข้ผีห่า ที่มีเนื้อหาเกี่ยวกับโรคระบาดชนิดหนึ่งที่ไม่มีทางรักษา  สายที่คุณไม่ควรรับ ซึ่งดัดแปลงมาจาก เวทเทอร์เซอร์วิส ของโลคัลฟิฟตีเอต และ แบบทดสอบต้องห้ามของวิมานสีชมภู
แหล่งข้อมูลอื่น

Herester TV
Y2K กับความสยองขวัญบนทีวี
ประเทศโซมาเลียในโอลิมปิกฤดูร้อน 2012

| ประเทศโซมาเลีย ในโอลิมปิกฤดูร้อน 2012 |
| --- | --- |

รหัสประเทศ: SOM
เอ็นโอซี: คณะกรรมการโอลิมปิกโซมาเลีย
เว็บไซต์: www.nocsom.org
ณ ลอนดอน
นักกีฬา: 2 คน  ใน 1 ชนิดกีฬา
ผู้เชิญธงชาติ: Zamzam Mohamed Farah
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1972 1976–1980 1984 1988 1992 1996 2000 2004 2008 2012 2016 2020 2024
ประเทศโซมาเลีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
กรีฑา

บทความหลัก: กีฬากรีฑาในโอลิมปิกฤดูร้อน 2012
กรีฑา > ชาย

| นักกีฬา | รายการ | รอบคัดเลือก> เวลา | รอบคัดเลือก> อันดับที่ | รอบสุดท้าย> เวลา | รอบสุดท้าย> อันดับที่ |
| --- | --- | --- | --- | --- | --- |
| Mohamed Hassan Mohamed | 1500 เมตร | 3:46.16 | 13 | ไม่ต้องแข่งขัน  | ไม่ต้องแข่งขัน  |
กรีฑา > หญิง

| นักกีฬา | รายการ | รอบคัดเลือก> เวลา | รอบคัดเลือก> อันดับที่ | รอบสุดท้าย> เวลา | รอบสุดท้าย> อันดับที่ |
| --- | --- | --- | --- | --- | --- |
| Zamzam Mohamed Farah | 1500 เมตร | 1:20.48 | 8 | ไม่ต้องแข่งขัน | ไม่ต้องแข่งขัน |